stanford-oval/wikipedia huggingface dataset:
พลากร สุวรรณรัฐ
หน้าที่การงาน

พลากร สุวรรณรัฐ เคยรับราชการในสังกัดกระทรวงมหาดไทย ดำรงตำแหน่งสำคัญ อาทิ รองปลัดกระทรวงมหาดไทย ฝ่ายกิจการพิเศษ และผู้อำนวยการศูนย์อำนวยการบริหารจังหวัดชายแดนภาคใต้ (ผอ.ศอ.บต.) ผู้ว่าราชการจังหวัดเชียงใหม่ ผู้ว่าราชการจังหวัดปัตตานี รองผู้ว่าราชการจังหวัดสตูล และรองผู้ว่าราชการจังหวัดประจวบคีรีขันธ์
นอกจากนั้นเขายังเคยได้รับแต่งตั้งเป็นประธานและกรรมการในรัฐวิสาหกิจไทยหลายแห่ง อาทิ ประธานกรรมการการไฟฟ้าส่วนภูมิภาค ประธานกรรมการการไฟฟ้านครหลวง กรรมการการทางพิเศษแห่งประเทศไทย กรรมการการไฟฟ้าฝ่ายผลิตแห่งประเทศไทย และกรรมการธนาคารออมสิน
ปัจจุบัน พลากร สุวรรณรัฐ ยังทำหน้าที่นอกเหนือจากตำแหน่งองคมนตรี ได้แก่ กรรมการบริหารมูลนิธิอานันทมหิดล กรรมการมูลนิธิชัยพัฒนา กรรมการโครงการทุนเล่าเรียนหลวงสำหรับพระสงฆ์ไทย กรรมการมูลนิธิแพทย์อาสาสมเด็จพระศรีนครินทราบรมราชชนนี กรรมการมูลนิธิโรงพยาบาลสมเด็จพระยุพราช รองประธานกรรมการบริหารโครงการศูนย์ศึกษาการพัฒนาอันเนื่องมาจากพระราชดำริ นายกมูลนิธิราชประชานุเคราะห์ ในพระบรมราชูปถัมภ์ และยังเป็นประธานกรรมการบริษัท / กรรมการอิสระ บริษัท บริการเชื้อเพลิงการบินกรุงเทพ จำกัด (มหาชน)
ในปี 2562 พลากร สุวรรณรัฐ ถูกกล่าวถึงว่ามีความเหมาะสมที่จะเป็นนายกรัฐมนตรีคนกลางในข้อเสนอรัฐบาลแห่งชาติ แต่ก็ไม่ได้มีการดำเนินการตามข้อเสนอดังกล่าว
เครื่องราชอิสริยาภรณ์

พลากร สุวรรณรัฐ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2550 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2545 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2530 –  เหรียญราชการชายแดน (ช.ด.)
พ.ศ. 2541 –  เหรียญจักรพรรดิมาลา (ร.จ.พ.)
พ.ศ. 2536 –  เหรียญลูกเสือสดุดี ชั้นที่ 1
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
พ.ศ. 2540 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

รัฐกลันตัน :
พ.ศ. 2542 –  เครื่องราชอิสริยาภรณ์ความภักดีต่อมงกุฎกลันตัน ชั้นอะห์ลี ยัง เปอตามา (เซอรี ปาดูกา)
ไสล ไกรเลิศ

| ไสล ไกรเลิศ |
| --- | --- |
เกิด: 12 กรกฎาคม พ.ศ. 2457 ไสล ไกรเลิศ
เสียชีวิต: 19 มีนาคม พ.ศ. 2529 (อายุ 71 ปี )
คู่สมรส: นวลศรี ไกรเลิศ
อาชีพ: นักดนตรี นักแต่งเพลง
ไสล ไกรเลิศ (12 กรกฎาคม พ.ศ. 2457 - 19 มีนาคม พ.ศ. 2529) เป็นนักไวโอลิน และนักแต่งเพลง
ครูไสล ไกรเลิศ เป็นชาวมหาชัย บ้านเดียวกับชาลี อินทรวิจิตร เป็นบุตรของนายบุญฤทธิ์ และนางทองย้อย ไกรเลิศ เริ่มเรียนหนังสือที่โรงเรียนกล่อมพิทยาคาร และโรงเรียนวัดพระเชตุพน เริ่มเรียนดนตรีกับพระเจนดุริยางค์ ที่โรงเรียนพรานหลวง กรมมหรสพ และได้บรรจุเป็นนักไวโอลินประจำวงเครื่องสายฝรั่งหลวง ร่วมวงเดียวกับเอื้อ สุนทรสนาน
ไสล ไกรเลิศ ลาออกจากวงเครื่องสายฝรั่งหลวงในปี พ.ศ. 2475 ไปเล่นดนตรีในไนท์คลับกับนารถ ถาวรบุตร และไปเล่นดนตรีสลับฉากละคร ที่โรงละครปราโมทัย โรงละครเวิ้งนาครเขษม และโรงละครวิมานนฤมิตร จนกระทั่งในปี พ.ศ. 2483 ได้กลับมาร่วมงานกับพระเจนดุริยางค์ ในวงดุริยางค์กองทัพอากาศ ตำแหน่งนักไวโอลิน และมีโอกาสได้ร่วมงานในภาพยนตร์ไทยเรื่อง บ้านไร่นาเรา ของกองทัพอากาศไทย
ช่วงระหว่างสงครามโลกครั้งที่สอง ครูไสลได้ไปร่วมวงดนตรีของสำนักงานทรัพย์สินส่วนพระมหากษัตริย์ ร่วมกับครูนารถ ถาวรบุตร ต่อมาหลังสงคราม ได้ร่วมงานกับสุทิน เทศารักษ์ ช่วยกันแต่งเพลง และปลุกปั้น ชรินทร์ นันทนาคร และสุเทพ วงศ์กำแหง จนมีชื่อเสียง  เพลงที่มีชื่อเสียงคือเพลง  "ดวงใจในฝัน" ขับร้องโดย ชรินทร์ นันทนาคร บันทึกเสียงครั้งแรกเมื่อ พ.ศ. 2494
ผลงานเพลงของครูไสล ไกรเลิศ ที่มีชื่อเสียงที่สุด คือเพลง "บุเรงนองรำลึก" (หรือ "ผู้ชนะสิบทิศ") และเพลงในชุดเดียวกัน เช่นเพลง "บุเรงนองลั่นกลองรบ" "กล่อมอิระวดี" "กุสุมายอดรัก" "จอมใจจะเด็ด" "ยอดพธูเมืองแปร"  โดยได้รับอนุญาตจาก ยาขอบ
ผลงานเพลงอื่น ๆ ที่มีชื่อเสียง ได้แก่ เพลง "ดวงใจในฝัน" "เสียงสะอื้นจากสายลม" "สายลมเหนือ" "ม่านไทรย้อย" "กากีเหมือนดอกไม้" "อิเหนารำพัน" "หัวหินสิ้นมนต์รัก" "ม่านประเพณี"
ครูไสล ไกรเลิศ ได้รับรางวัลแผ่นเสียงทองคำพระราชทาน ในปี พ.ศ. 2527 จากเพลง "ม่านประเพณี" ขับร้องโดย สถาพร มุกดาประกร บันทึกเสียงครั้งแรกเมื่อ พ.ศ. 2493
ครูไสล ไกรเลิศ ถึงแก่กรรมเมื่อวันที่ 19 มีนาคม พ.ศ. 2529 สิริอายุ 71 ปี 8 เดือน
ตุ้มโฮม

| ตุ้มโฮม |
| --- | --- |
ประเภท: ปกิณกะทอล์กโชว์ภาษาอีสาน
พิธีกร: กิตติ สิงหาปัด ปรัศวี แสงชาติ
ประเทศแหล่งกำเนิด: ประเทศไทย
ภาษาต้นฉบับ: ภาษาอีสาน
การผลิต
ความยาวตอน: 30 นาที
บริษัทผู้ผลิต: เซิร์ช (ไลฟ์)   ฮอตนิวส์
ออกอากาศ
เครือข่าย: ช่อง 3 เอชดี
ออกอากาศ: 4 พฤศจิกายน 2567 (2567-11-04) – ปัจจุบัน
ตุ้มโฮม เป็นรายการโทรทัศน์ไทยประเภทปกิณกะทอล์กโชว์ภาษาอีสาน เพื่อส่งเสริมซอฟต์พาวเวอร์ในภาคตะวันออกเฉียงเหนือของประเทศไทย ดำเนินรายการโดย กิตติ สิงหาปัด และแพทย์หญิง ปรัศวี แสงชาติ ผลิตรายการโดย บริษัท เซิร์ช (ไลฟ์) จำกัด และ บริษัท ฮอตนิวส์ จำกัด ออกอากาศทุกวันจันทร์–ศุกร์ เวลา 17:30–18:00 น. ทางช่อง 3 เอชดี เริ่มออกอากาศครั้งแรกในวันที่ 4 พฤศจิกายน พ.ศ. 2567 ต่อจากรายการ เรื่องเด่นเย็นนี้ ที่ลดเวลาออกอากาศลง
พิธีกร

กิตติ สิงหาปัด (4 พฤศจิกายน พ.ศ. 2567 – ปัจจุบัน)
แพทย์หญิง ปรัศวี แสงชาติ (6 พฤศจิกายน พ.ศ. 2567 – ปัจจุบัน)
รูปแบบรายการ

ตุ้มโฮม เป็นรายการปกิณกะทอล์กโชว์ที่ดำเนินรายการเป็นภาษาอีสานทั้งรายการ โดยคำว่า "ตุ้มโฮม" เป็นภาษาอีสาน แปลว่า "ร่วมกันมาล้อมวงพูดคุยกัน" มีเนื้อหาหลักของรายการอยู่ภายใต้คอนเซ็ปต์ "ร่วมกัน สร้างสรรค์สิ่งดี ตามวิถีอีสาน" นำเสนอวิถีชีวิตของชาวอีสาน เช่น การประกอบอาชีพเกษตรกรรม มนต์เสน่ห์ และตัวอย่างชาวอีสานที่ประสบความสำเร็จ มีแนวคิด วิถีชีวิต และความโดดเด่นในวิชาชีพที่ทำ รวมทั้งตามติดชีวิตคนอีสานในพื้นที่ต่าง ๆ ทั้งในประเทศไทย และที่ไปทำงานต่างประเทศ ซึ่งเรียกตัวเองโดยรวมว่า "อีสานพลัดถิ่น" นอกจากนี้ยังมีการให้สาระความรู้โดยแพทย์หญิงปรัศวี แสงชาติ รวมถึงมีศิลปิน นักแสดง และผู้มีชื่อเสียงมาเป็นแขกรับเชิญ
แหล่งข้อมูลอื่น

แนะนำรายการ จากเว็บไซต์ 3 พลัส
ตุ้มโฮม ที่เฟซบุ๊ก
ตุ้มโฮม ที่ยูทูบ
| ด ค กครอบครัวข่าว 3 |
| --- | --- |
รายการข่าว:  ขันข่าวเช้าตรู่ เสาร์–อาทิตย์  เรื่องเล่าเช้านี้ หน้าหนึ่ง  เสาร์–อาทิตย์  ผู้หญิงยกกำลังแจ๋ว  เที่ยงวันทันเหตุการณ์  โหนกระแส แต่เช้า  ข่าวสามสี  เรื่องเด่นเย็นนี้ เสาร์–อาทิตย์  ตุ้มโฮม  ข่าวนอกลู่  ข่าว 3 มิติ  แฟลชนิวส์ 
ผู้ประกาศข่าว:  สรยุทธ สุทัศนะจินดา  พิชญทัฬห์ จันทร์พุฒ  เอกราช เก่งทุกทาง  ปุณยวีร์ สุขกุลวรเศรษฐ์  อภิสรา เกิดชูชื่น  ณปภา ตันตระกูล  สุภาพร วงษ์ถ้วยทอง  กรรชัย กำเนิดพลอย  อริสรา กำธรเจริญ  ภาษิต อภิญญาวาท  ปรินดา คุ้มธรรมพินิจ  บัญชา ชุมชัยเวทย์  สาธิต กรีกุล  พิศณุ นิลกลัด  กนิษฐ์ สารสิน  กิตติ สิงหาปัด  ปิยณี เทียมอัมพร  ศมจรรย์ จรุงวัฒน์  เมจกา สุพิชญางกูร  อติรุจ กิตติพัฒนะ  ประวีณมัย บ่ายคล้อย  จุฑาธิปษ์ ภักดีกุล  นิธินาฏ ราชนิยม  ฉัตรปวีณ์ ตรีชัชวาลวงศ์  ปีติภัทร คูตระกูล  ปวริศา เพ็ญชาติ  กรกมล ชิตพงศ์  ชลธิชา นวมสุคนธ์  มาวิน ทวีผล  ชาเคอลีน มึ้นช์ 
ดูเพิ่มเติม:  ช่อง 3 เอชดี  เทโร เอ็นเตอร์เทนเม้นท์  เซิร์ชไลฟว์  วิทยุครอบครัวข่าว 
  หมวดหมู่
คณะนิติศาสตร์ มหาวิทยาลัยสงขลานครินทร์

| --- | --- |
Faculty of Law, Prince of Songkla University

ชื่อย่อ: นต./ LW
สถาปนา: 28 กุมภาพันธ์ พ.ศ. 2546 (21 ปี)
สังกัดการศึกษา: มหาวิทยาลัยสงขลานครินทร์
คณบดี: สุทธิชัย งามชื่นสุวรรณ
ที่อยู่: เลขที่ 15 ถนนกาญจนวณิชย์ ตำบลคอหงส์ อำเภอหาดใหญ่ จังหวัดสงขลา 90110
สี:    สีขาวและสีดำ
เว็บไซต์: law.psu.ac.th

คณะนิติศาสตร์ มหาวิทยาลัยสงขลานครินทร์ (อังกฤษ: Faculty of Law, Prince of Songkla University) ได้รับการจัดตั้งเป็นหน่วยงานภายในจากสภามหาวิทยาลัยสงขลานครินทร์ เมื่อ พ.ศ. 2546 เป็นคณะลำดับที่ 10 ที่ตั้งในวิทยาเขตหาดใหญ่ เป็นคณะนิติศาสตร์ของมหาวิทยาลัยของรัฐแห่งแรกในภาคใต้ที่เปิดสอนหลักสูตรนิติศาสตรบัณฑิต
ประวัติ

การจัดตั้งคณะนิติศาสตร์ขึ้นในมหาวิทยาลัยสงขลานครินทร์เป็นการตอบสนองข้อแนะนำของคณะกรรมการส่งเสริมกิจการมหาวิทยาลัยสงขลานครินทร์ ที่ต้องการให้มีสาขาวิชานี้ในมหาวิทยาลัยของรัฐในภาคใต้ เพื่อตอบสนองความต้องการการศึกษาวิชาชีพด้านกฎหมายของประชาชนในภาคใต้และเพื่อยกระดับวิชาชีพกฎหมายให้มีมาตรฐานทางวิชาการและเพื่อผลิตบัณฑิตทางด้านกฎหมายที่มีคุณภาพ
คณะกรรมการพัฒนามหาวิทยาลัยและคณะกรรมการส่งเสริมกิจการ มหาวิทยาลัยสงขลานครินทร์ เห็นชอบและสนับสนุนให้มีคณะนิติศาสตร์ขึ้นในมหาวิทยาลัยสงขลานครินทร์มหาวิทยาลัยจึงแต่งตั้งคณะกรรมการจัดทำ หลักสูตรนิติศาสตรบัณฑิตโดยมี รองศาสตราจารย์ ดร.ปิติ ทฤษฎิคุณ เป็นประธานกรรมการ และในคราวประชุมครั้งที่ 235 (3/2545)
เมื่อวันที่ 20 เมษายน 2545 สภามหาวิทยาลัยได้อนุมัติหลักสูตรดังกล่าว และเปิดรับนักศึกษารุ่นแรก ในภาคการศึกษาที่ 1 ปีการศึกษา 2545 จำนวน 66 คน เมื่อหลักสูตรนิติศาสตรบัณฑิต เปิดการเรียนการสอน มหาวิทยาลัยได้แต่งตั้งคณะกรรมการบริหารหลักสูตร นิติศาสตรบัณฑิต โดยมี รองศาสตราจารย์ ดร. ปิติ ทฤษฎิคุณ เป็นประธานกรรมการดูแลรับผิดชอบไปก่อน และ ที่ประชุมคณบดีในคราวประชุมครั้งที่ 7/2545 เมื่อวันที่ 4 กรกฎาคม 2545 เห็นชอบให้เสนอขอจัดตั้ง คณะนิติศาสตร์เป็นหน่วยงานภายในต่อสภามหาวิทยาลัย ต่อมาในคราวประชุมสภามหาวิทยาลัยครั้งที่ 255 (5/2545)
เมื่อวันที่ 13 กรกฎาคม 2545 สภาให้จัดตั้งเป็นโครงการจัดตั้งคณะนิติศาสตร์และพัฒนาหลักสูตร นิติศาสตร์ โดยมี ศ.ดร.บวรศักดิ์ อุวรรณโณ เป็นประธานกรรมการสุดท้ายสภามหาวิทยาัลัยเห็นชอบให้ตั้งคณะนิติศาสตร์เป็นหน่วยงานภายใน มหาวิทยาลัยในคราวประชุม สภามหาวิทยาลัยครั้งที่ 260 (1/2546) เมื่อวันที่ 8 กุมภาพันธ์ 2546 โดยมีวัตถุประสงค์ของการจัดตั้ง 5 ประการ และสภามหาวิทยาลัยได้ประกาศจัดตั้งคณะนิติศาสตร์เมื่อวันที่ 28 กุมภาพันธ์ 2546
ทำเนียบคณบดี

| --- | --- |
ทำเนียบคณบดีคณะนิติศาสตร์ มหาวิทยาลัยสงขลานครินทร์
 รายนามคณบดี:  วะระการดำรงตำแหน่ง  
1. รองศาสตราจารย์ ดร.ปิติ ทฤษฏิคุณ: 13 พฤษภาคม 2546 - 31 ธันวาคม 2547 (รักษาการ)
2. ผู้ช่วยศาสตราจารย์ สุทธิพงศ์ เชาวนาดิศัย: 1 มกราคม 2548 - 14 กุมภาพันธ์ 2549 (รักษาการ)   2 พฤศจิกายน 2550 - 30 มกราคม 2551 (รักษาการ) 1 กุมภาพันธ์ 2551 - 13 มิถุนายน 2551
3. อาจารย์ รติตา แก้วจุลกาญจน์: 15 กุมภาพันธ์ 2549 - 30 พฤศจิกายน 2549 (รักษาการ)  1 ธันวาคม 2549 - 1 พฤศจิกายน 2550
4. รองศาสตราจารย์ ผดุงยศ ดวงมาลา: 14 มิถุนายน 2551 - 30 กันยายน 2552 (รักษาการ)
5. ผู้ช่วยศาสตราจารย์ วศิน สุวรรณรัตน์: 1 ตุลาคม 2552 - 20 พฤศจิกายน 2558 22 กรกฎาคม 2562 - 30 พฤศจิกายน 2562 (รักษาการ) 
6. อาจารย์ ศุภวัชร์ มาลานนท์: 1 ธันวาคม 2558 - 22 กรกฎาคม 2562
7. ผู้ช่วยศาสตราจารย์ สุทธิชัย งามชื่นสุวรรณ: 1 ธันวาคม 2562 จนถึงปัจจุบัน
หลักสูตรการศึกษา

คณะนิติศาสตร์ มหาวิทยาลัยสงขลานครินทร์ จัดการศึกษาในระดับปริญญาตรี 2 หลักสูตร ได้แก่ หลักสูตรนิติศาสตรบัณฑิต (ภาคปกติและภาคสมทบ) และหลักสูตรนิติศาสตรบัณฑิต (ภาคบัณฑิต)
1. หลักสูตรนิติศาสตรบัณฑิต (ภาคปกติและภาคสมทบ)
ผู้เข้าศึกษาในหลักสูตรนิติศาสตรบัณฑิต ต้องสำเร็จการศึกษาในระดับมัธยมศึกษาตอนปลาย หรือเทียบเท่า โดยรับนักศึกษาผ่านโครงการต่าง ๆ ดังนี้
โครงการรับนักเรียนที่มีผลการเรียนดี
การคัดเลือกนักเรียนใน 14 จังหวัดภาคใต้โดยวิธีการรับตรง (โควตาภูมิภาค)
โครงการรับตรงร่วมกัน
การคัดเลือกบุคคลเข้าศึกษาในระบบ Admissions
โครงการจัดการศึกษาพิเศษหลักสูตรนิติศาสตรบัณฑิต (ภาคสมทบ) รอบรับตรงอิสระ
2. หลักสูตรนิติศาสตรบัณฑิต (ภาคบัณฑิต)
ผู้เข้าศึกษาในหลักสูตรนิติศาสตรบัณฑิต (ภาคบัณฑิต) ต้องสำเร็จการศึกษาในระดับปริญญาตรี หรือเทียบเท่าในสาขาอื่นที่มิใช่นิติศาสตร์ โดยจัดการเรียนการสอนในเวลานอกราชการ รวมทั้งวันเสาร์และวันอาทิตย์
ขณะนี้คณะนิติศาสตร์กำลังมีแผนเปิดรับนักศึกษาเข้าศึกษาในระดับปริญญาโท หลักสูตรนิติศาสตร์มหาบัณฑิตซึ่งจะเปิดรับนักศึกษาในปีการศึกษา 2564
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนกฎหมายในประเทศไทย  |
| --- | --- | --- |
| มหาวิทยาลัยในกำกับของรัฐ | เกษตรศาสตร์ (บางเขน) •  เกษตรศาสตร์ (เฉลิมพระเกียรติ) • ขอนแก่น (นิติศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • แม่ฟ้าหลวง • ทักษิณ • ธรรมศาสตร์ • บูรพา • พะเยา • วลัยลักษณ์ • สงขลานครินทร์ • สวนดุสิต |  |
| มหาวิทยาลัยของรัฐ | นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี |  |
| มหาวิทยาลัยราชภัฎ | กำแพงเพชร • เชียงราย • นครราชสีมา • บุรีรัมย์ • เพชรบูรณ์• ร้อยเอ็ด  • มหาสารคาม • สุราษฎร์ธานี • หมู่บ้านจอมบึง • อุดรธานี  • อุบลราชธานี |  |
| มหาวิทยาลัยเอกชน | กรุงเทพ • เกริก • เกษมบัณฑิต • เจ้าพระยา • เซนต์จอห์น • ธุรกิจบัณฑิตย์ • ปทุมธานี • พายัพ • ภาคกลาง • ภาคตะวันออกเฉียงเหนือ • โยนก • รังสิต • รัตนบัณฑิต • ราชธานี • วงษ์ชวลิตกุล • เวสเทิร์น • ศรีปทุม • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อัสสัมชัญ • อีสเทิร์นเอเชีย • เอเชียอาคเนย์ • นอร์ท-เชียงใหม่ • ฟาฏอนี |  |
รายชื่อ • หมวดหมู่ • โครงการ • สถานีย่อย
คอรี่ ลีย์ รอบิ้นส์

| คอรี่ ลีย์ รอบิ้นส์ (คอรี่) |
| --- | --- |
เกิด: 17 กุมภาพันธ์ พ.ศ. 2524 (43 ปี) คอรี่ ลีย์ รอบิ้นส์
อาชีพ: นักร้อง
ปีที่แสดง: พ.ศ. 2540 - 2545
สังกัด: StarZone Music (2540-2541) แกรมมี่ (2542-2544)
คอรี่ ลีย์ รอบิ้นส์ (อังกฤษ: Corey Leigh Robins) หรือชื่อไทย อพชินี อุตตมะโยธิน เป็นนักร้องชาวไทย โด่งดังจากการเป็นหนึ่งในสมาชิกวง เจนนี่ VS คอรี่ ร่วมกับ เจนสุดา ปานโต ภายใต้สังกัดแกรมมี่ โดยก่อนหน้านี้เคยเป็นสมาชิกวง คอรี่ แอนด์ แจน ภายใต้สังกัด StarZone Music Records
ประวัติ

คอรี่ ลีย์ รอบิ้นส์ ชื่อเล่น คอรี่ เธอมีชื่อไทยว่า อพชินี อุตตมะโยธิน เกิดเมื่อวันที่ 17 กุมภาพันธ์ พ.ศ. 2524 เป็นหลานสาวของ โหน่ง วสันต์ อุตตมะโยธิน นักแสดงตลกชื่อดัง เข้าสู่วงการด้วยการถ่ายแบบ และถ่ายโฆษณาช่วงวัยเด็ก
เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปี พ.ศ. 2539 ซึ่งเธอได้รางวัลรองชนะเลิศอันดับ 1
คอรี่เริ่มเป็นที่รู้จักจากการเป็นสมาชิกวงดูโอ้หญิง ในนาม "คอรี่ แอนด์ แจน (Corey & Jan)" เมื่อปี พ.ศ. 2540 ร่วมกับ "แจน บุรกรรมโกวิท" ภายใต้สังกัด StarZone Music Records จัดจำหน่ายเทป และซีดีโอ ONPA โดยมีเพลงเปิดตัว เช่นเพลง คำขอสุดท้าย และเพลง ความจริงจากใจ
ในปี พ.ศ. 2542 คอรี่ได้มีโอกาสทำงานเพลงกับทางค่ายจีเอ็มเอ็ม แกรมมี่ โดยเป็นนักร้องคู่กับ เจนนี่ หรือ เจนสุดา ปานโต(ปัจจุบันเป็นนักแสดงช่อง 3) ออกอัลบั้ม ในนาม เจนนี่-คอรี่ โดยมีเพลง "โอ๋ โอ๋ โอ๋", "หนูไม่เกี่ยว" และเพลงที่คอรี่ร้องเดี่ยวซึ่งสร้างชื่อเสียงให้กับวงคือเพลง "ใครใครก็ไม่รัก"
ผลงาน > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2540 | COREY & JAN วางจำหน่าย: ธันวาคม พ.ศ. 2540  สังกัด: ONPA  รูปแบบ: เทป , ซีดี |  คำขอสุดท้าย  อดทน  รักกันไว้  ความจริงจากใจ  ใครช่วยที  ฉันยังมีเธอ  โกย  ดูให้แน่นอน  พอกันที  ความรักจะเกิด |
| 2542 | Jenny VS Corey วางจำหน่าย: 4 มิถุนายน พ.ศ. 2542  สังกัด: GMM Grammy  รูปแบบ: เทป , ซีดี |  โอ๋ โอ๋ โอ๋  ใครใครก็ไม่รัก  มีวิตะมิน  เก็บไว้ดีดี  ทำให้แล้วนะ  หนูไม่เกี่ยว  จะโกรธอีกนานไหม  แบละ  แค่เพื่อนได้ไหม  ฉันสัญญา |
สุขภาพ

สุขภาพ (health) หมายถึงระดับของประสิทธิภาพเชิงการทำงานหรือเชิงเมตาบอลิกของสิ่งมีชีวิตทั่ว ๆ ไป โดยมีการให้คำนิยามที่แตกต่างกันไป แต่มักเชื่อมโยงกับแนวคิดเรื่องโรค โดยมองเพียงว่าสุขภาพคือการไม่มีโรคหรือไม่เจ็บป่วย จึงมีการเสนอคำภาษาไทย เช่นคำว่า "สุขภาวะ" มาใช้ แม้จะไม่ได้รับความนิยมนัก แต่แนวคิดเรื่องสุขภาพในมิติที่กว้างมีการกำหนดอย่างเป็นทางการมาตั้งแต่การก่อตั้ง องค์การอนามัยโลก ที่ได้ให้คำนิยาม "สุขภาพ" ไว้ในธรรมนูญปี ค.ศ. 1948 ว่า
สภาวะอันสมบูรณ์ของความเป็นอยู่ดี (well-being) ทางกาย ทางจิตใจ และทางสังคมของบุคคล โดยมิได้หมายถึงเฉพาะแต่ความปราศจากโรค หรือความไม่ทุพพลภาพเท่านั้น (a state of complete physical, mental, and social well-being and not merely the absence of disease or infirmity.)
แม้นิยามนี้จะเป็นที่วิพากษ์วิจารณ์โดยเฉพาะในประเด็นของความไม่มีตัวชี้วัดที่ชัดเจน ความคลุมเครือในด้านการพัฒนายุทธศาสตร์สุขภาพแบบเป็นองค์รวม และประเด็นปัญญาที่ตามมาจากการใช้คำว่า "สมบูรณ์" (เนื่องจากทำให้เข้าใจไปว่าความมีสุขภาพดีเป็นเรื่องที่เป็นไปได้ยาก) ก็ตาม แต่ก็ยังเป็นนิยามที่ได้รับการยอมรับมากที่สุด ระบบจำแนกประเภทต่างๆ เช่น Family of International Classifications ขององค์การอนามัยโลก ซึ่งประกอบด้วย International Classification of Functioning, Disability and Health (ICF) และ International Classification of Diseases (ICD) เป็นเกณฑ์ที่เป็นที่นิยมใช้มากที่สุดในการนิยามและวัดองค์ประกอบของสุขภาพ
สุขภาพแบ่งออกเป็น 4 ด้านหลักๆ ได้แก่
1.สุขภาพทางกาย: หมายถึงสภาพร่างกายที่แข็งแรง สมบูรณ์ สามารถทำกิจวัตรประจำวันได้อย่างปกติ ไม่เจ็บป่วยง่าย มีความแข็งแรงของกล้ามเนื้อ กระดูก และระบบต่างๆ ของร่างกายทำงานได้อย่างมีประสิทธิภาพ
2.สุขภาพจิต: หมายถึงสภาพจิตใจที่สงบ มีความสุข รู้จักควบคุมอารมณ์ มีความคิดที่เป็นบวก สามารถปรับตัวเข้ากับสถานการณ์ต่างๆ ได้ดี และมีความสัมพันธ์ที่ดีกับผู้อื่น
3.สุขภาพสังคม: หมายถึงความสามารถในการเข้าร่วมกิจกรรมทางสังคม มีปฏิสัมพันธ์ที่ดีกับคนรอบข้าง มีความรู้สึกเป็นส่วนหนึ่งของสังคม และมีส่วนร่วมในการพัฒนาสังคม
4.สุขภาพทางปัญญา: หมายถึงความสามารถในการคิด วิเคราะห์ แก้ปัญหา และเรียนรู้สิ่งใหม่ๆ มีความคิดสร้างสรรค์ และมีความรู้ความเข้าใจในสิ่งต่างๆ รอบตัว
สำหรัประเทศไทย ได้ให้นิยามคำว่าสุขภาพไว้อย่างเป็นทางการ ใน พระราชบัญญัติสุขภาพแห่งชาติ พ.ศ. 2550. ในมาตราที่ 3 โดยให้นิยามว่า หมายถึง
ภาวะของมนุษย์ที่สมบูรณ์ทั้งทางกาย ทางจิต ทางปัญญา และทางสังคม เชื่อมโยงกันเป็นองค์รวมอย่างสมดุล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Health
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  เช็กเกีย 
อื่น ๆ:  İslâm Ansiklopedisi
วิทยาลัยนานาชาติ มหาวิทยาลัยสงขลานครินทร์

| --- | --- |
International College, Prince of Songkla University

ชื่อย่อ: PSUIC
สถาปนา: 15 กันยายน พ.ศ. 2550 (17 ปี)
สังกัดการศึกษา: มหาวิทยาลัยสงขลานครินทร์
คณบดี: สุมานา ละภาโรจกิต
ที่อยู่: อาคารศูนย์ทรัพยากรการเรียนรู้ (LRC-2) อาคาร 2 ชั้น 12 เลขที่ 15 ถนนกาญจนวณิชย์ ตำบลคอหงส์ อำเภอหาดใหญ่ จังหวัดสงขลา 90110
สี:    สีน้ำเงิน–สีเงินมุก
เว็บไซต์: www.uic.psu.ac.th

วิทยาลัยนานาชาติ มหาวิทยาลัยสงขลานครินทร์ (อังกฤษ: Prince of Songkla University International College, Hatyai Campus) เป็นหน่วยงานเทียบเท่าคณะสังกัดมหาวิทยาลัยสงขลานครินทร์ ตั้งอยู่ที่วิทยาเขตหาดใหญ่ จัดการเรียนการสอนเป็นหลักสูตรนานาชาติ เรียกอีกชื่อว่า วิทยาลัยนานาชาติ วิทยาเขตหาดใหญ่ เพื่อป้องกันการสับสนกับวิทยาลัยนานาชาติ วิทยาเขตสุราษฎร์ธานี
ประวัติ

การเปลี่ยนแปลงที่สำคัญหลายประการของการศึกษาระดับอุดมศึกษาในประเทศไทยในช่วงสิบห้าปีที่ผ่านมาเกิดขึ้นจากการเปลี่ยนแปลงนโยบายของรัฐบาลที่มีต่อการศึกษา (สำนักงานเลขาธิการสภาการศึกษา, 2547) ในการสร้าง UIC จะต้องมีการปรับเปลี่ยนนโยบายเหล่านี้และต้องคำนึงถึงปัจจัยสำคัญอื่น ๆ อีกหลายประการด้วยภาษาอังกฤษจะเป็นสื่อกลางในการเรียนการสอนและสิ่งนี้จะมีผลกระทบอย่างยิ่งต่อการสรรหาบุคลากรและนักศึกษาตลอดจน วิธีการส่งมอบโปรแกรมของ UIC เมื่อระบุสถานะของ มหาวิทยาลัยสงขลานครินทร์ที่เสนอเป็นมหาวิทยาลัยหลายวิทยาเขต จะต้องนำมาพิจารณาด้วยว่าจะจัดสอนที่วิทยาเขตใดจึงจะได้ผลตอบรับดี
วิทยาลัยนานาชาติ วิทยาเขตหาดใหญ่จึงได้จัดตั้งขึ้นตามตามมติของสภามหาวิทยาลัยสงขลานครินทร์ เมื่อวันที่ 15 กันยายน 2550 โดยจัดการเรียนการสอนหมวดการศึกษาทั่วไปเป็นภาษาอังกฤษ เพื่อรองรับการเปิดหลักสูตรนานาชาติในระดับปริญญาตรีของคณะต่างๆ จัดการเรียนการสอนหลักสูตรนานาชาติที่มหาวิทยาลัยเปิดสอนเองหรือร่วมกับคณะเจ้าของศาสตร์ จัดการเรียนการสอนหลักสูตรนานาชาติร่วมกับมหาวิทยาลัยในต่างประเทศ เป็นฐานการสอน English Program ให้แก่หลักสูตร Bilingual ของมหาวิทยาลัย รวมทั้งเตรียมความพร้อมปรับพื้นฐานด้านภาษาให้กับนักศึกษาต่างชาติและนักศึกษาหลักสูตรนานาชาติ
หลักสูตร

| หลักสูตรที่เปิดสอนในวิทยาลัยนานาชาติ มหาวิทยาลัยสงขลานครินทร์> กลุ่มวิชา/ภาควิชา/สาขาวิชา | หลักสูตรที่เปิดสอนในวิทยาลัยนานาชาติ มหาวิทยาลัยสงขลานครินทร์> ระดับปริญญาตรี | หลักสูตรที่เปิดสอนในวิทยาลัยนานาชาติ มหาวิทยาลัยสงขลานครินทร์> ระดับปริญญาโท | หลักสูตรที่เปิดสอนในวิทยาลัยนานาชาติ มหาวิทยาลัยสงขลานครินทร์> ระดับปริญญาเอก |
| --- | --- | --- | --- |
|  กลุ่มงานวิชาการ |  หลักสูตรวิทยาศาสตรบัณฑิต (วท.บ.)  สาขาวิชาสื่อสร้างสรรค์และเทคโนโลยีดิจิทัล (หลักสูตรนานาชาติ) |  |  |
แหล่งข้อมูลอื่น

เว็บไซต์ทางการ
| ด ค กสถาบันอุดมศึกษานานาชาติในประเทศไทย |
| --- | --- |
สถาบันอุดมศึกษาของรัฐ:  การบินนานาชาติ นครพนม  นานาชาติ นเรศวร  การศึกษานานาชาติ รามคำแหง 
สถาบันอุดมศึกษา  ในกำกับของรัฐ:  เกษตรศาสตร์ เกษตรเขตร้อน (นานาชาติ)  บริหารธุรกิจบัณฑิต (นานาชาติ)  บริหารธุรกิจบัณฑิต สาขาการตลาด (นานาชาติ)  ภาษาไทยเพื่อการสื่อสารสำหรับชาวต่างประเทศ (นานาชาติ)  การจัดการการท่องเที่ยวเชิงบูรณาการ (นานาชาติ)  เศรษฐศาสตร์การประกอบการ (นานาชาติ)  เศรษฐศาสตร์ (ภาษาอังกฤษ)  เคมีบูรณาการ (นานาชาติ)  วิทยาศาสตร์ชีวภาพและเทคโนโลยี (หลักสูตรนานาชาติ)  วิทยาการและเทคโนโลยีพอลิเมอร์ (นานาชาติ)  นวัตกรรมและเทคโนโลยีอุตสาหกรรมเกษตร (นานาชาติ)  นานาชาติ ขอนแก่น  จุฬาลงกรณ์ วิทยาศาสตร์สาธารณสุข  บัณฑิตบริหารธุรกิจศศินทร์  นานาชาติ ทักษิณ  นานาชาติ เทคโนโลยีพระจอมเกล้าเจ้าคุณทหารลาดกระบัง  นานาชาติ เทคโนโลยีพระจอมเกล้าพระนครเหนือ  ธรรมศาสตร์ นานาชาติปรีดี พนมยงค์  แพทยศาสตร์นานาชาติจุฬาภรณ์  เทคโนโลยีนานาชาติสิรินธร  นานาชาติ มหิดล  วลัยลักษณ์ ทันตแพทยศาสตร์นานาชาติ  สัตวแพทยศาสตร์อัครราชกุมารี  นานาชาติ  นานาชาติเพื่อศึกษาความยั่งยืน ศรีนครินทรวิโรฒ  นานาชาติ ศิลปากร  สงขลานครินทร์ นานาชาติหาดใหญ่  นานาชาติสุราษฎร์ธานี 
มหาวิทยาลัยราชภัฏ: นานาชาติ สวนสุนันทา
สถาบันอุดมศึกษาเอกชน:  กรุงเทพ  ธุรกิจบัณฑิตย์  นานาชาติเซนต์เทเรซา  นานาชาติแสตมฟอร์ด  นานาชาติเอเชีย-แปซิฟิก  พุทธศาสนานานาชาติ  รังสิต  นานาชาติ ศรีปทุม  บริติช ศรีปทุม  อัสสัมชัญ 
สถาบันอุดมศึกษาอิสระ:  เอไอที  ซีเอ็มเคแอล 
 รายชื่อ  หมวดหมู่  โครงการ  สถานีย่อย
คณะทันตแพทยศาสตร์ มหาวิทยาลัยสงขลานครินทร์

| --- | --- |
Faculty of Dentistry, Prince of Songkla University

ชื่อย่อ: ทพ. / DENT
สถาปนา: 10 พฤศจิกายน พ.ศ. 2526 (41 ปี)
สังกัดการศึกษา: มหาวิทยาลัยสงขลานครินทร์
คณบดี: ทรงชัย ฐิตโสมกุล
ที่อยู่: เลขที่ 15 ถนนกาญจนวณิชย์ ตำบลคอหงส์ อำเภอหาดใหญ่ จังหวัดสงขลา 90110
สี:   สีม่วงสุทธาสิโนบล
เว็บไซต์: www.dent.psu.ac.th

คณะทันตแพทยศาสตร์ มหาวิทยาลัยสงขลานครินทร์ (อังกฤษ: Faculty of Dentistry, Prince of Songkla University) เป็นคณะทันตแพทยศาสตร์ของมหาวิทยาลัยสงขลานครินทร์ โดยเป็นคณะทันตแพทยศาสตร์ลำดับที่ 5 ของประเทศไทย ถัดจากคณะทันตแพทยศาสตร์ จุฬาลงกรณ์มหาวิทยาลัย, คณะทันตแพทยศาสตร์ มหาวิทยาลัยมหิดล, คณะทันตแพทยศาสตร์ มหาวิทยาลัยเชียงใหม่ และคณะทันตแพทยศาสตร์ มหาวิทยาลัยขอนแก่น ปัจจุบันได้ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว
ประวัติ

คณะทันตแพทยศาสตร์ มหาวิทยาลัยสงขลานครินทร์ ก่อตั้งขึ้นเมื่อ 10 พฤศจิกายน พ.ศ. 2526 เพื่อเป็นสถาบันผลิตทันตแพทย์ในเขตภาคใต้ โดยเป็นคณะทันตแพทยศาสตร์แห่งแรกของภาคใต้ เพื่อสนองนโยบายของรัฐบาลในการกระจายทันตแพทย์สู่ชุมชนชนบทในภาคใต้ ปัจจุบันคณะทันตแพทยศาสตร์ ผลิตทันตบุคลากรทั้งระดับปริญญาตรี ปริญญาโทและระดับวุฒิบัตร โดยจัดการเรียนการเรียนการสอนทั้งด้านทฤษฎีและปฏิบัติที่เน้นผู้เรียนเป็น สำคัญ เพื่อให้ผู้เรียนสามารถเรียนรู้ด้วยตนเองผ่านสื่อการเรียนการสอนที่ทันสมัย ภายใต้การดูแลโดยคณาจารย์ผู้ทรงคุณวุฒิที่มีความรู้ความสามารถด้าน วิชาการสาขาต่าง ๆ และด้านการวิจัย
นอกจากนี้ คณะทันตแพทยศาสตร์ มหาวิทยาลัยสงขลานครินทร์ ยังเป็นศูนย์กลางการให้บริการทางทันตกรรมของภาคใต้ โดยมีโรงพยาบาลทันตกรรมซึ่งเป็นศูนย์กลางวิจัยและพัฒนาเทคโนโลยีทางทันตกรรม และเป็นสถานที่ฝึกปฏิบัติงานของนักศึกษา
ปัจจุบันคณะทันตแพทยศาสตร์ได้พัฒนาก้าวหน้าไปอย่างมากมาย จากเจตนารมณ์เดิมที่ผลิตทันตแพทย์สนองความต้องการของชุมชนภาคใต้ มาเป็นการตอบสนองประชากรทั้งประเทศ รวมทั้งขยายบทบาททางวิชาการสู่ระดับนานาชาติมากขึ้น
สาขาวิชา

คณะทันตแพทยศาสตร์ ประกอบด้วย 6 ภาควิชา ดังนี้
ภาควิชาชีววิทยาช่องปากและระบบการบดเคี้ยว
ภาควิชาทันตกรรมประดิษฐ์
ภาควิชาทันตกรรมป้องกัน
ภาควิชาทันตกรรมอนุรักษ์
ภาควิชาศัลยศาสตร์
ภาควิชาโอษฐวิทยา
หลักสูตรการศึกษา

ปัจจุบัน คณะทันตแพทยศาสตร์ มหาวิทยาลัยสงขลานครินทร์ จัดการเรียนการสอนในหลักสูตร ได้แก่
| หลักสูตรที่เปิดสอนในคณะทันตแพทยศาสตร์ มหาวิทยาลัยสงขลานครินทร์> ระดับปริญญาตรี | หลักสูตรที่เปิดสอนในคณะทันตแพทยศาสตร์ มหาวิทยาลัยสงขลานครินทร์> ระดับปริญญาโท | หลักสูตรที่เปิดสอนในคณะทันตแพทยศาสตร์ มหาวิทยาลัยสงขลานครินทร์> ระดับปริญญาเอก | หลักสูตรที่เปิดสอนในคณะทันตแพทยศาสตร์ มหาวิทยาลัยสงขลานครินทร์>  |
| --- | --- | --- | --- |
 หลักสูตรทันตแพทยศาสตรบัณฑิต (6 ปี) สาขาทันตแพทยศาสตรบัณฑิต หลักสูตรวิทยาศาสตรบัณฑิต (4 ปี) สาขาวิทยาศาสตร์การแพทย์:
โรงพยาบาลทันตกรรม

โรงพยาบาลทันตกรรม คณะทันตแพทยศาสตร์ มหาวิทยาลัยสงขลานครินทร์ เริ่มเปิดดำเนินการตั้งแต่วันที่ 27 ตุลาคม 2529 โดยมีวัตถุประสงค์เพื่อเป็นสถานที่ฝึกปฏิบัติงานคลินิกของนักศึกษาทันตแพทย์ และทันตบุคลากร เพื่อให้บริการรักษาทางทันตกรรมแก่ผู้ป่วยในพื้นที่ภาคใต้ สนับสนุนงานวิจัยและพัฒนาเทคโนโลยีทางคลินิกทันตกรรม โดยมีการทำงานเป็นฝ่ายการรักษาและฝ่ายอำนวยการ
ฝ่ายรักษาพยาบาลดูแลในเรื่องการบริการรักษาทางทันตกรรมโดยมีคลินิกต่าง ๆ ได้แก่
คลินิกรวม 1
คลินิกรวม 2
คลินิกรวม 3
คลินิกบัณฑิตศึกษาและเฉพาะทาง
คลินิกรังสี
คลินิกบริการทันตกรรมนอกเวลาราชการ
ฝ่ายอำนวยการ ทำหน้าที่สนับสนุนการให้การรักษาพยาบาล ได้แก่ งานเวชระเบียน งานเภสัชกรรม หน่วยเงินรายได้ งานเวชภัณฑ์กลาง งานห้องปฏิบัติการทันตกรรม งานวิศวกรรมซ่อมบำรุง งานสังคมสงเคราะห์ และงานธุรการโรงพยาบาลทันตกรรม
โรงพยาบาลทันตกรรมเป็นสถานที่สำหรับการสนับสนุนงานวิจัย ทั้งงานวิจัยทางคลินิกและงานวิจัยทางห้องปฏิบัติการทันตกรรม ของทั้งนักศึกษาปริญญาตรี นักศึกษาหลังปริญญา และอาจารย์ทันตแพทย์ ทำให้เกิดงานวิจัยที่กว้างขวางมากขึ้น